Reconquista
D Reconquista ([] bzw. [], kastilisch und portugiisisch „Zruggeroberig“, katalanisch reconquesta [rekoŋˡkesta] bzw. [rəkuŋˡkestə], dütsch sälte Rekonquista, ) isch die spanischi und portugiisischi Bezäichnig für d Zruggeroberig vo dr Iberische Halbinsle dur die christlige Noochkomme vo dr Bevölkerig vom Westgoteriich. In dr Zit vo 711 bis 719 häi muslimischi Erooberer us Nordafrika – Araber und Berber – s Westgoteriich vernichdet und fast die ganzi Iberischi Halbinsle erooberet as Däil vo dr Islamische Expansion. 718 het e Rebellion vo Christe gege die muslimischi Herrschaft in Asturie aagfange und mit ere d Reconquista. D Reconquista isch im Joor 1492 z Änd gange, wo s Emirat vo Granada as dr letscht muslimisch Staat gfalle isch, und d Verdriibig vo de Juude us Spanie aagfange het.

Dr Begriff Reconquista isch im Middelalter uf dr Iberische Halbinsle nonig verwändet worde; er isch erst in dr Nöizit vo dr französische Forschig iigfüert worde und isch denn au in dr spanische Gschichtsschriibig brucht worde. Mä dänggt, ass dr Begriff im Joor 1080 zum erste Mol vom portugiisische Mozaraber Sesnando Davides in sine strategische Ufzäichnige brucht worde isch.

Die ganzi Epoche vo dr Reconquista isch nit nume vo dr Usenandersetzig zwüschen Christe und Muslime brägt gsi, sondern in wite Däil au vo Komflikt innerhalb vo de bäide Laager, mänggisch mit Verbündete vo dr andere Site.

Litratuur 
 Simon Barton, Richard Fletcher: The world of El Cid: chronicles of the Spanish reconquest. Manchester University Press, Manchester, 2000, ISBN 0-7190-5225-4
 Alexander Pierre Bronisch: Reconquista und Heiliger Krieg – die Deutung des Krieges im christlichen Spanien von den Westgoten bis ins frühe 12. Jahrhundert. Aschendorff, Münster 1998, ISBN 3-402-05839-1.
 Miguel-Angel Caballero Kroschel: Reconquista und Kaiseridee. Die iberische Halbinsel und Europa von der Eroberung Toledos (1085) bis zum Tod Alfonsos X. (1284). Krämer, Hamburg 2008, ISBN 978-3-89622-090-5
 Gottfried Liedl: Al-Hamra’. Zur spanisch-arabischen Renaissance in Granada., Turia+Kant, Wien 1990 und 1993
 Gottfried Liedl: Al-Farantira: Die Schule des Feindes. Zur spanisch-islamischen Kultur der Grenze. , Turia+Kant, Wien 1997–2006
 Klaus Herbers: Geschichte Spaniens im Mittelalter. Kohlhammer, Stuttgart 2006, ISBN 3-17-018871-2.
 Derek William Lomax: Die Reconquista. Die Wiedereroberung Spaniens durch das Christentum. Heyne, Münche 1980, ISBN 3-453-48067-8.
 Philippe Sénac: La frontière et les hommes (VIIIe – XIIIe siècle), le peuplement musulman au nord de l’Ebre et les débuts de la reconquête aragonaise. Maisonneuve et Larose, Bariis 2000, ISBN 2-7068-1421-7.

Weblinks 

 La Reconquista dans l’histoire ibérique vom Historiker Philippe Conrad
 El Cid, IMDB – die Zeit der Reconquista / Conquista mit der Entscheidungsschlacht von 1212 wird im Film El Cid populär thematisiert, dargestellt und aufgearbeitet.

Fuessnoote 

Chrieg im Middelalter
Gschicht vo Spanie
Gschicht vo Portugal
Europäischi Gschicht
Religion (Middelalter)